Uus aasta saab majandus- ja  kommunikatsiooniminister Juhan Partsi sõnul olema realismiaasta. "Me peame selgelt määratlema need valdkonnad, milles oleme tugevad ja panustama sellele. Peame lõplikult endale aru andma, et oleme osa Euroopa Liidust ja maailma majandusest tervikuna." See aasta oli Eesti majandusele unikaalne. Isegi nõnda unikaalne, et vahekokkuvõtte tegemine on liigne - mullu alanud majanduskriis kestab paraku veel ja lähitulevik ei too kiiret kosumist.